กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ่อยาง ตำบลเขารูปช้างตำบลเกาะแต้วตำบลพะวง และตำบลทุ่งหวังอำเภอเมืองสงขลาจังหวัดสงขลาพ.ศ.๒๕๔๗[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีกหรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือจดจุดซึ่งอยู่บนจุดกึ่งกลางระหว่างคลองพะวงบรรจบกับคลองน้ำกระจายเป็นเส้นเลียบไปตามแนวกึ่งกลางคลองน้ำกระจาย ไปทางทิศตะวันออกเฉียงใต้จนบรรจบกับทางรถไฟ (หาดใหญ่ - สงขลา) ที่จุดซึ่งคลองน้ำกระจายบรรจบกับทางรถไฟ(หาดใหญ่ - สงขลา) เป็นเส้นตรงไปทางทิศตะวันออกเฉียงเหนือจนบรรจบกับเส้นตรงที่ลากจากจุดที่ทางหลวงแผ่นดินหมายเลข ๔๐๗ บรรจบกับทางรถไฟ(หาดใหญ่ - สงขลา) ไปทางทิศตะวันออกเฉียงเหนือ เป็นระยะ ๖๐๐ เมตรเส้นตรงที่ลากจากจุดที่ทางหลวงแผ่นดินหมายเลข ๔๐๗ บรรจบกับทางรถไฟสายใต้ (หาดใหญ่- สงขลา) ไปทางทิศตะวันตกเฉียงเหนือ เป็นระยะ ๑,๐๐๐ เมตรจนบรรจบกับถนนสาธารณะไม่ปรากฏชื่อที่จุดซึ่งถนนสาธารณะไม่ปรากฏชื่อตัดกับแนวเขตตำบลเขารูปช้างและตำบลพะวงเลียบแนวเขตตำบลเขารูปช้างและตำบลพะวง ไปทางทิศตะวันตกเฉียงเหนือ เส้นขนานระยะ ๒๕๐เมตร กับแนวชายฝั่งทะเลสาบสงขลา ไปทางทิศตะวันออกเฉียงเหนือและทิศเหนือจนบรรจบกับหลักเขตที่ ๒ เทศบาลนครสงขลาทิศตะวันออก จดเส้นขนานระยะ ๒๕๐ เมตรกับแนวชายฝั่งทะเลอ่าวไทยไปทางทิศตะวันออกเฉียงใต้บรรจบแบ่งเขตอำเภอเมืองสงขลาและอำเภอจะนะทิศใต้จดแนวเส้นแบ่งเขตอำเภอเมืองสงขลาและอำเภอจะนะ เส้นขนานระยะ ๑,๐๐๐ เมตร กับแนวศูนย์กลางถนน รพช.สข. ๔๐๐๔ ทิศตะวันตกจดแนวเส้นแบ่งเขตอำเภอเมืองสงขลาและอำเภอหาดใหญ่เว้นแต่พื้นที่บริเวณที่ ๒ บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดเส้นขนานระยะ ๖ เมตร กับคลองสำโรงฝั่งใต้ ไปทางทิศตะวันออกเฉียงใต้ บรรจบทางหลวงแผ่นดินหมายเลข ๔๐๗ ฟากตะวันตกทิศตะวันออก จดทางหลวงแผ่นดินหมายเลข ๔๐๗ฟากตะวันตก ไปทางทิศตะวันตกเฉียงใต้ บรรจบทางรถไฟสายใต้ (หาดใหญ่ - สงขลา)ฟากตะวันตก ที่จุดซึ่งทางรถไฟสายใต้ (หาดใหญ่ - สงขลา)ตัดกับทางหลวงแผ่นดินหมายเลข ๔๐๗ทิศใต้จดเส้นตรงที่ลากจากจุดที่ทางหลวงแผ่นดินหมายเลข ๔๐๗ บรรจบกับทางรถไฟ (หาดใหญ่ -สงขลา) ไปทางทิศตะวันตกเฉียงเหนือ เป็นระยะ ๑,๐๐๐ เมตร จนบรรจบกับถนนสาธารณะไม่ปรากฏชื่อที่จุดซึ่งถนนสาธารณะไม่ปรากฏชื่อตัดกับแนวเขตตำบลเขารูปช้างและตำบลพะวง เส้นเลียบแนวเขตตำบลเขารูปช้างและตำบลพะวงไปทางทิศตะวันตกเฉียงเหนือทิศตะวันตก จดเส้นเลียบแนวชายฝั่งทะเลสาบสงขลาไปทางทิศตะวันออกเฉียงเหนือบรรจบจุดเริ่มต้นทั้งนี้ ไม่รวมถึงบริเวณดังต่อไปนี้ทิศเหนือ จดถนนสาธารณะไม่ปรากฏชื่อ ฟากใต้และฟากตะวันออกทิศตะวันออก จดแนวเขตรถไฟสายใต้ (หาดใหญ่ -สงขลา) ฟากตะวันตกทิศใต้ จดเส้นขนานระยะ ๖ เมตร กับคลองเขาแก้วฝั่งเหนือทิศตะวันตก จดถนนสาธารณะไม่ปรากฏชื่อ ฟากตะวันออก๒.๒ ทิศเหนือ จดแนวเขตที่ดินของราชการทหารบกด้านใต้ และจุดที่แนวเขตที่ดินของราชการทหารบกบรรจบกับทางหลวงแผ่นดินหมายเลข ๔๐๘ไปทางทิศตะวันออกเฉียงเหนือ และเป็นเส้นตั้งฉากกับทางหลวงแผ่นดินหมายเลข ๔๐๘ไปทางทิศตะวันออกเฉียงเหนือ จนบรรจบกับเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข๔๐๘ทิศตะวันออก จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๔๐๘ทิศใต้ จดเส้นขนานระยะ ๖๐๐ เมตรกับศูนย์กลางถนนสาธารณะไม่ปรากฏชื่อทิศตะวันตก จดเส้นขนานระยะ ๖๐๐ เมตรกับศูนย์กลางทางหลวงแผ่นดินหมายเลข ๔๐๘๒.๓ ทิศเหนือ จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๔๑๔ ทางหลวงแผ่นดินหมายเลข ๔๐๗ ฟากตะวันออกคลองน้ำกระจาย ฝั่งใต้ทิศตะวันออก จดแนวเขตทางรถไฟ (หาดใหญ่ - สงขลา)ฟากตะวันตกทิศใต้ จดถนน รพช.สข. ๑๑๐๐๓ ฟากเหนือเส้นแบ่งแนวเขตอำเภอเมืองสงขลากับอำเภอหาดใหญ่ทิศตะวันตก จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๔๐๗ ทั้งนี้ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลบ่อยางตำบลเขารูปช้าง ตำบลเกาะแต้ว ตำบลพะวง และตำบลทุ่งหวัง อำเภอเมืองสงขลา จังหวัดสงขลา ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๗๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐ ๖. มีที่ว่างด้านหน้าอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่น หรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ่อยาง ตำบลเขารูปช้าง ตำบลเกาะแต้ว ตำบลพะวงและตำบลทุ่งหวัง อำเภอเมืองสงขลา จังหวัดสงขลา พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลบ่อยางตำบลเขารูปช้าง ตำบลเกาะแต้ว ตำบลพะวง และตำบลทุ่งหวัง อำเภอเมืองสงขลาจังหวัดสงขลา ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมืองและการอำนวยความสะดวกแก่การจราจร จึงจำเป็นต้องออกกฎกระทรวงนี้วัชศักดิ์/พิมพ์๒๕พฤษภาคม ๒๕๔๙เชิงชาย/ปาจรีย์/ผู้จัดทำ๑๙มิถุนายน ๒๕๔๙[๑] ราชกิจจานุเบกษา เล่ม๑๒๑/ตอนพิเศษ ๕๑ ก (เล่มที่ ๓)/หน้า ๒๖๓/๓ กันยายน ๒๕๔๗